欽定古今圖書集成/博物彙編/藝術典/第403卷

以2025年1月13日从维基文库导出

← 博物彙編 藝術典 第四百二卷

欽定古今圖書集成

博物彙編 第四百三卷

博物彙編 藝術典 第四百四卷 →

姊妹计划: 数据项

欽定古今圖書集成博物彙編藝術典

第四百三卷目錄

醫部彙考三百八十三

婦人經脈門三

方二〈益氣養榮湯　杏林摘要方　補中湯　紫金丸　烏鴉散　獺膽丸　經驗方

玉燭散　四物加黃芩黃連湯　衛生湯　萬病丸　四物加葵花湯　四物加熟地黃當歸

湯　先期湯　土瓜根散　過期飲　滋血湯　人參養血丸　和劑逍遙散　增損四物湯

沉香降氣散　抑氣散　正氣天香湯　當歸飲　七沸湯　又方　益胃升陽湯　大溫

經湯　小溫經湯　溫經湯　滋血湯　加味吳茱萸湯　桃仁散　薑黃散　紫石英丸

暖宮丸　內補當歸丸　禹餘糧丸　鹿茸丸　升陽舉經湯　膠艾湯　𪔀甲丸　牛膝散

牡丹散　養榮湯　茸附湯　八物湯　交加散　交加地黃丸　交加散　桂枝桃仁湯

延胡索湯　又方　三神丸　柴胡丁香湯　沒藥除痛散　加味烏沉湯　瑞金散　禹

餘糧丸　牡蠣丸　經驗方　伏龍肝散　三和湯　通經湯　通經丸　掌中金丸　六神

湯　四物調經湯　調經散　清熱調血湯　清經四物湯　通經四物湯　煮附丸　墨附

丸　四製香附丸　七製香附丸　導經丸　烏藥湯　無極丸　立效散〉

單方

鍼灸

醫案

藝術典第四百三卷

醫部彙考三百八十三醫部彙考三百八十三

婦人經脈門三婦人經脈門三

方二方二

益氣養榮湯〈醫按〉益氣養榮湯〈醫按〉

治「經事久不調。變成瘵疾。」

白朮炒，二錢　人參　茯苓　陳皮、　貝母

香附　當歸酒拌　川芎　黃芪鹽水拌炒 熟地蒸　芍藥炒，各一錢　甘草炙　桔梗各五分

右薑水煎服

杏林摘要方〈本草〉杏林摘要方〈本草〉

治「子宮虛寒，下元虛，月水不調，或閉或漏，或崩中帶下，或產後敗血未盡，內結不散，無子。」

《紅娘子》六十枚，　大黃，　皂莢、　葶藶各一兩， 巴豆一百二十枚。

右為末，棗肉為丸彈子大，以綿裹留繫，用竹筒送入陰戶，一時許發熱渴，用熟湯一二盞解之。後發寒靜睡要安，三日方取出。每日空心以雞子三枚，胡椒末二分炒，食酒下以補之，久則子宮暖矣。

補中湯〈東垣〉補中湯〈東垣〉

治經行冒寒，用此加表藥。

升麻、　柴胡各二錢，　當歸身二分，　澤瀉四分， 《五味子》二十一粒，　炙甘草八分，　「黃芪二錢半， 神麴三分，　紅花少許，　大麥糵五分」

右作二服，水煎，食前服。

紫金丸〈產乳〉紫金丸〈產乳〉

治「久有瘀血，月水不調，黃瘦不食。」 亦治「產後惡露不快，腰腹痛，寒熱頭痛。」

五靈脂水淘淨炒末，一兩　真蒲黃末分兩未開。

右以好米酢調稀，慢火熬膏，入真蒲黃末、五靈脂末和丸龍眼大，每服一丸，以水與童子小便各半盞，煎至七分，溫服，少頃再服，惡露即下。血塊經閉者，酒磨服之。

烏鴉散〈本草下同〉烏鴉散〈本草下同〉

治經脈不通

烏鴉去皮毛炙。三分。　當歸焙　好墨，各三分。 延胡索炒　蒲黃炒　水蛭以糯米炒過。各半兩 芫青以糯米炒過。一分

右為末，每服一錢，酒下。

獺膽丸獺膽丸

治月水不通

乾獺膽一枚　水蛭炒黃，十枚　乾狗膽　硇砂 川椒炒去汗并目，各一分

右為末，酢糊丸菉豆大，每服五丸，當歸酒下，日一。

經驗方經驗方

婦人五十後，經水不止者，作《敗血論》。用此方亦治女子經閉。

《小兒胎髮》一枚，燒存性　生地、　茜根各一兩， 阿膠、　側柏葉、　炒黃芩各五錢

右分六貼，每貼水一盞半，煎七分，入胎髮灰服之。

玉燭散〈治法彙〉玉燭散〈治法彙〉

治「二便閉塞，月事不行。」

四物湯，　芒硝　大黃　甘草各味分兩隨宜。

右薑三片煎服

四物加黃芩黃連湯〈海藏〉四物加黃芩黃連湯〈海藏〉

治經水如黑豆汁

《四物湯》四兩。　黃芩、　黃連各一兩。

右為末酢糊丸服

衛生湯〈準繩下同〉衛生湯〈準繩下同〉

血枯經閉，服芩連三和、玉燭之後，宜服此湯。

當歸，　白芍藥各二兩，　黃芪三兩，　甘草一兩

右為末，每服半兩，水二盞，煎至一盞，空心溫服。如虛，加人參一兩。

萬病丸萬病丸

一名「萬痛丸。」 治經事不來，繞臍痛。

乾漆杵碎炒煙盡　牛膝酒浸一宿，焙乾，各一兩

右為末，以生地黃汁一升，入二味藥末，銀器內慢火熬，可丸即丸如桐子大。每服二十丸，空心米飲或溫酒下。

四物加葵花湯四物加葵花湯

治經水澀少

《四物湯》四兩。　葵花一兩。

右作五劑或四劑，水煎服。一方加「紅花、《血見愁》。」

四物加熟地黃當歸湯四物加熟地黃當歸湯

治經水少而色和

《四物湯》四兩。　熟地黃、　當歸各一兩。

右作五劑或四劑，水煎服。

先期湯先期湯

治「經水先期而來，宜涼血固經。」

生地黃、　川當歸、　白芍藥各二錢，　黃蘗

知母各一錢　艾葉　香附、　炙甘草各七分 條芩　黃連　川芎　阿膠炒，各八分

右，水二鍾，煎一鍾，食前溫服。

土瓜根散〈金匱〉土瓜根散〈金匱〉

治「帶下經水不利，小腹滿痛，經一月再見者。」

土瓜根、　芍藥、　桂枝、　《䗪蟲》各七錢半。

右四味，杵為散，酒服方寸匕，日三服。

過期飲〈準繩下同〉過期飲〈準繩下同〉

治「經水過期不行，乃血虛氣滯之故，法當補血行氣。」

熟地黃、　白芍藥、　當歸、　香附酢製，各二錢， 川芎一錢，　紅花七錢，　桃仁泥六分，　蓬朮、 木通各五分，　甘草、　肉桂各四分。

右，水二鍾，煎一鍾，食前溫服。

滋血湯滋血湯

治「婦人心肺虛損，血脈虛弱，月水過期。」

人參　山藥　黃芪各一錢　白茯苓去皮 川芎　當歸　白芍藥　熟地黃各一錢半

右作一服，水二鍾，煎至一鍾，食前服。

人參養血丸人參養血丸

治「女子稟受素弱，血氣虛損」 ，常服「補衝任，調經候，暖下元，生血氣。」

烏梅肉三兩　熟地黃五兩　當歸二兩　人參 川芎　赤芍藥　蒲黃炒，各一兩

右為細末，煉蜜丸梧子大。每服八十丸，溫酒米飲任下。

和劑逍遙散和劑逍遙散

治「血虛煩熱，月水不調，臍腹脹痛，痰嗽潮熱。」

當歸　白朮　白芍藥　柴胡　茯苓各一兩 甘草炙，半兩

右㕮咀，每服半兩，入薑、薄荷葉煎服。一方無當歸、芍藥、甘草，有人參、黃芪各等分。

增損四物湯增損四物湯

治「月事不調，心腹疼痛，補血溫經注顏。」

川芎、　當歸、　白芍藥、　熟地黃、　牡丹皮。

白朮各一錢半，　《地骨皮》一錢。

右作一服，用水二鍾，煎至一鍾，食前服。

沉香降氣散沉香降氣散

順氣道通血脈

烏藥，　木香，　香附子，　砂仁，　甘草各等分。

右為細末，每服二錢，空心鹽湯調下。

抑氣散〈濟生〉抑氣散〈濟生〉

治「婦人氣盛於血，變生諸證，頭運膈滿。」

香附四兩　茯神　甘草炙，各一錢　陳皮二兩

右為末，每服二錢，食前沸湯調下。

正氣天香湯〈紺珠〉正氣天香湯〈紺珠〉

治婦人一切氣。氣上湊心。心胸攻築。脅肋刺痛。月水不調。

台烏藥二錢，　香附八錢，　陳皮、　蘇葉各一兩， 乾薑五分。

右㕮咀，每七八錢，水煎服。

當歸飲〈準繩下同〉當歸飲〈準繩下同〉

「抑陽助陰。」 調理經脈。

當歸微炒　生地黃酒蒸焙　川芎　白朮

白芍藥、　黃芩各等分。

右每服三錢，水一盞半，煎至八分，空心溫服。

七沸湯七沸湯

治「榮衛虛，經水愆期，或多或少，腹痛。」

當歸　川芎　白芍藥　蓬朮　熟地黃　川薑 木香各等分。

右每服四錢，水一盞半，煎至八分，溫服。

又方〈丹溪〉又方〈丹溪〉

治經水過多

黃芩酒炒　白芍藥酒炒　龜板酥炙，各一兩椿樹根皮七錢半　黃蘗炒，三錢　香附二錢半

右為末，酒糊丸，空心白湯下五六十丸。

益胃升陽湯益胃升陽湯

治「婦人經候不調，或血脫後，脈弱食少，水泄，日二三行。」

黃芪二錢　白朮三錢，　炒麴一錢半　當歸身 陳皮、　炙甘草　人參各一錢　升麻　黃芩 柴胡各半錢

右㕮咀，每服半兩，水煎服。秋時去黃芩，如腹痛加芍藥。

如嗽去人參

大溫經湯〈金匱〉大溫經湯〈金匱〉

治「衝任虛損，月候不調，或來多不已，或過期不行，或崩中去血過多，或經損娠，瘀血停留，小腹急痛，五心煩熱，並皆治之。」

吳茱萸湯泡　牡丹皮　白芍藥　肉桂去粗皮 人參　當歸　芎藭　阿膠炒　甘草炙，各一錢 麥門冬去心，二錢　半夏二錢半

右作一服，用水二鍾，生薑五片，煎至一鍾，食前服。

小溫經湯〈簡易方〉小溫經湯〈簡易方〉

治「經候不調。血臟冷痛。」

當歸　附子炮，各等分

右㕮咀，每服三錢，水一盞，煎八分，空心溫服。

溫經湯〈和劑〉溫經湯〈和劑〉

治「婦人血海虛寒，月水不調。」

川芎、　當歸、　芍藥、　蓬朮各一錢半，　人參、 牛膝各二錢，　桂心、　丹皮各一錢，　甘草半錢。

右，水二鍾，煎至一鍾，不拘時服。

滋血湯〈準繩下同〉滋血湯〈準繩下同〉

滋養榮血。補婦人。治血海久冷。

當歸一錢半　川芎　麥門冬去心　牡丹皮 人參　芍藥　琥珀另研，各一錢　半夏麴

官桂、　阿膠炒　酸棗仁、　甘草各半錢。

右作一服，水二鍾，生薑三片，煎至一鍾，食前服。

加味吳茱萸湯加味吳茱萸湯

治「衝任衰弱，月候愆期，或前或後，或崩漏不止，赤白帶下，小腹急痛，每至經脈行時，頭眩飲食或少，氣滿心怯，肌肉不澤，悉皆治之。」

半夏二錢，　吳茱萸、　當歸各一錢半，　「麥門冬、 乾薑、　白茯苓、　桔梗、　南木香、　防風、　丹皮、 甘草各一錢，　官桂、　北細莘」各五分。

右作一服，水二鍾，生薑三片，紅棗一枚，煎至一鍾，食前服。

桃仁散桃仁散

治「婦人月水不調，或淋瀝不斷，斷後復來，狀如瀉水，四體虛倦，不能飲食，腹中堅痛，不可行動，月水或前或後，或經月不來，多思酸物。」

桃仁、　半夏、　當歸、　川牛膝、　桂心、　人參、 蒲黃、　丹皮　川芎、　澤蘭葉各一錢，　赤芍藥、 生地黃各一錢半，　粉草五分。

右作一服，水二鍾，薑三片，煎至一鍾，食前服。

薑黃散薑黃散

治「血臟久冷。月水不調，臍腹刺痛。」

片子薑黃、　白芍藥各二錢。　延胡索、　牡丹皮、 當歸各錢半，　蓬朮、　紅花、　桂心、　川芎各一錢。

右作一服，水二鍾，酒半鍾，煎至一鍾，不拘時服。

紫石英丸〈本事方〉紫石英丸〈本事方〉

治「婦人月經乍多乍少，或前或後，時發疼痛。」

紫石英細研，水飛　川烏炮　杜仲炒去絲

禹餘糧煆酢淬　遠志去心　澤瀉　桑寄生 桂心　龍骨別研　當歸　人參　肉蓯蓉酒浸 石斛　乾薑炮　五味子　甘草炙，各一兩

牡蠣煅　川椒去目并合口者，不用，炒出汗，各半兩

右為細末，煉蜜和丸，如梧子大。每服二十丸，食前用米飲湯下。

暖宮丸〈準繩下同〉暖宮丸〈準繩下同〉

治「衝任虛損，下焦久冷，月事不調，不成孕育，崩漏下血，赤白帶下，並皆治之。」

生硫黃六兩　赤石脂火煅　附子炮，去皮臍 海螵蛸各三兩　禹餘糧九兩，火煅酢淬

右為細末，酢糊為丸，如梧桐子大，每服三十丸，空心用溫酒或酢湯送下。

內補當歸丸內補當歸丸

治「血氣虛損，月水不調，或崩中漏下，去血過多，肌體羸困，及月水將行，腰腿重痛。」

當歸去蘆炒　阿膠炒　白芷　續斷　乾薑炮 芎藭　甘草炙，各四兩　熟地黃半兩，焙　芍藥 附子炮，去皮臍　肉桂各二兩　吳茱萸湯泡焙 白朮各三兩　蒲黃八錢，炒

右為細末，煉蜜和丸，如梧桐子大，每服五十丸，空心用溫酒送下。

禹餘糧丸禹餘糧丸

治「血虛煩熱，月水不調，赤白帶下，漸成崩漏。」

禹餘糧火煅酢淬　白石脂各一兩　桑寄生 附子炮去皮臍　𪔀甲去裙，酢炙　當歸　白朮 厚朴去粗皮製　柏葉炒　乾薑炮，各一兩

芍藥　狗脊去毛，各七錢半　吳茱萸湯泡焙，半兩

右為細末，煉蜜和丸，如梧桐子大，每服五十丸，空心用溫酒或米飲送下。

鹿茸丸鹿茸丸

治「衝任虛損，又為風寒所乘，尺脈微小甚者，可灸關元穴。」

鹿茸炙　赤石脂　禹餘糧各一兩　續斷二兩 柏葉炒　附子炮，去皮臍　熟地黃　當歸酒浸 艾葉各七錢半

右為末，酒糊丸梧子大，每服五十丸，空心溫酒下。

升陽舉經湯升陽舉經湯

治「經水不調，右尺脈按之空虛，輕手數疾，舉指弦緊或澀。」

柴胡根　當歸根　白朮、　黃芪各三錢　藁本、 羌活根　防風根各二錢　紅花　芍藥各五分 獨活根一錢半　桃仁去皮尖，十枚，　細莘六分 川芎、　熟地黃、　人參、　黑附子炮，去皮臍

甘草梢各一錢，　肉桂去粗皮，秋冬五分。〈夏不用〉

右為粗末，每服二錢，水二盞，煎至八分，空心稍熱服。《諸藥》言「根」 者，近苗處去苗便是。

膠艾湯膠艾湯

治「勞傷血氣。衝任虛損。月水過多。淋瀝不斷。」

阿膠炒珠　川芎　甘草炙，各二兩　當歸

艾葉炒，各三兩　熟地黃　白芍藥各四兩

右㕮咀，每服半兩，水煎。一方有黃芪。

𪔀甲丸𪔀甲丸

治「婦人月經不調，肌肉黃瘁，脅下積氣結痛，時發刺痛，漸成勞狀。」

𪔀甲去裙，酢炙　桂心　三稜酢煮炒　牡丹皮 牛膝　琥珀　訶子肉　桃仁去皮尖雙仁，麩炒 土瓜根　大黃煨，各等分

右為細末，煉蜜和丸，如「梧桐子大。」 每服十五丸，食前「桃仁湯下。」

牛膝散〈準繩下同〉牛膝散〈準繩下同〉

治「月水不利。臍腹作痛。或小腹引腰。氣攻胸膈。」

牛膝酒製，一兩　桂心　赤芍藥　桃仁去皮尖 延胡索炒　當歸酒浸　丹皮　木香各七錢半

右為末，每服一錢，空心溫酒調下。一方有川芎。

牡丹散牡丹散

治「月候不利。臍腹疼痛，不欲食。」

牡丹皮　大黃炒，各一兩　赤茯苓　桃仁

生地、　當歸、　桂心、　赤芍藥、　白朮各七錢半， 石葦去毛　木香各半兩。

右㕮咀，每服三錢，水一盞，薑三片，煎七分，空心溫服。

養榮湯養榮湯

治「婦人血海虛弱，心中恍惚，時多驚悸，或發虛熱，經候不調。」

「白芍藥、　川芎　熟地黃、　薑黃　當歸、　乾薑、 橘皮、　五加皮、　丹皮、　海桐皮、　白芷」各等分。

右每服五錢，水一盞半，生薑五片，烏梅一箇，煮至一盞，溫服，不拘時，送「紫桂丸五十粒。」

茸附湯茸附湯

補衝任調血氣

鹿茸三兩，酒炙　乾薑四兩　肉桂　附子

龍骨生　防風各一兩。　《牡蠣》煅，　當歸各二兩

右每服半兩，水二鍾，煎八分，溫服。

八物湯八物湯

治「經事將行，臍腹絞痛，臨經痛者，血澀故也。」

川芎二錢，　當歸、　芍藥、　熟地黃各二錢。

木香　檳榔　延胡索　苦楝碎，炒焦，各一錢

右作一服，水二鍾，煎至一鍾，食前服。

交加散交加散

治「榮衛不和，月經瘀濁。逐散惡血，腹痛經血諸疾。」

生薑搗取汁存滓　生地黃各二斤，取汁存滓 白芍藥　當歸　桂心各一兩　沒藥另研

紅花炒，各半兩　延胡索「酢紙包煨熟，布擦去皮」 蒲黃隔紙炒，各一兩

右將地黃汁炒生薑滓，生薑汁炒地黃滓，各焙乾，同諸藥為細末，每服三錢，溫酒調下。若月經不依常，蘇木煎酒調下。若腰痛，糖酒調下。無惡血，去紅花。

交加地黃丸交加地黃丸

治「婦人經不調。血塊氣痞。肚腹疼痛。」

生地黃搗汁存滓　老生薑搗汁存滓，各一斤 延胡索　當歸　川芎　芍藥各二兩　沒藥木香各一兩　桃仁去皮尖研　人參各半兩 香附半斤

右為末，先以生薑汁浸地黃滓，以地黃汁浸生薑滓，曬乾，皆以汁盡為度。共十一味，作一處曬乾，研為末，酢糊為丸，空心以薑湯下。

交加散交加散

治「婦人榮衛不通。經脈不調。腹中撮痛。氣多血少。結聚為癥。產後中風。」

生地黃　生薑各五兩，各研取汁

右交互取汁浸一夕，各炒黃漬，汁盡為度，末之。如尋常腹痛，酒調下三錢。

如產後尤不可缺

桂枝桃仁湯桂枝桃仁湯

治經候前。腹痛不可忍。

桂枝，　芍藥，　生地黃各二兩，　桃仁四十枚， 甘草一兩

右為粗末，每服五錢，水二盞，薑三片，棗一枚，同煎，去滓溫服。

延胡索湯延胡索湯

治「婦人室女七情傷感，遂使血與氣併，心腹作痛，或連腰脅，或引背膂，上下攻刺，甚作搐搦，經候不調，但是一切血氣疼痛，並可服之。」

當歸去蘆，酒浸，剉炒　延胡索炒，去皮　蒲黃炒 赤芍藥　官桂不見火，各半兩　薑黃洗　乳香 沒藥　木香不見火，各三錢　甘草炙，二錢半

右㕮咀，每服四錢，水一盞半，生薑七片，煎至七分，去滓，食前溫服。如吐逆，用半夏、橘紅各半兩。

又方〈丹溪下同〉又方〈丹溪下同〉

治瘀血

香附子酢煮，四兩　桃仁去皮尖、　牡丹皮

大黃蒸　當歸各一兩　川芎　紅花各半兩 瓦壟子煅，酢煮一晝夜，二兩

右炊餅為丸，空心溫酒下三四丸。

三神丸三神丸

治「室女血氣相搏，腹中刺痛，痛引心端，經行澀少，或經事不調，以致疼痛。」

橘紅二兩　延胡索酢煮　當歸，酒浸略炒，各一兩

右為細末，酒煮米糊為丸，如梧桐子大，每服七十圓，加至百圓，空心艾湯送下，米飲亦得。

柴胡丁香湯〈東垣〉柴胡丁香湯〈東垣〉

治「婦人年三十歲，臨經預先臍腰痛，甚則腹中亦痛，經縮二三日。」

柴胡、　羌活、　丁香、　全蠍、　當歸身、　生地黃

右都作一服，水四盞，煎至一盞，去查，稍熱食前服。

沒藥除痛散〈準繩下同〉沒藥除痛散〈準繩下同〉

逐寒邪，療腹痛，亦治女人經病。

蓬朮炮，一兩　當歸焙　延胡索、　五靈脂

肉桂去粗皮　良薑炒、　蒲黃炒　甘草炙

沒藥各半兩。

右為末，每服五錢，溫酒調下。

加味烏沈湯加味烏沈湯

治「婦人經水欲來，臍腹㽲痛。」

香附炒去毛，二兩　甘草一兩半　烏藥　縮砂 木香　延胡索各一兩

右細剉，每服七錢，水一盞半，生薑三片，煎至七分，不拘時溫服。

瑞金散〈丹溪下同〉瑞金散〈丹溪下同〉

治「月經不行。血氣撮痛。」

薑黃一錢半，　「牡丹皮、　蓬朮、　紅花、　當歸、 赤芍藥、　川芎、　延胡索、　官桂各七分」

右剉，作一貼，水一盞，酒半盞，煎服。

禹餘糧丸〈準繩下同〉禹餘糧丸〈準繩下同〉

治久冷月水不斷。面黃肌瘦。虛煩減食。

禹餘糧二兩　鹿角膠七錢半，蛤粉炒　紫石英 續斷　赤石脂　熟地黃　川芎各一兩　乾薑 黃芪炙　艾葉炒　柏葉炒　當歸炒　人參 白茯苓各半兩

右為末，煉蜜丸梧子大。每服三十丸，空心米飲下。

牡蠣丸牡蠣丸

治「血海虛損，月水不斷。」

牡蠣粉、　赤石脂、　代赭石各一兩，　阿膠

川芎　當歸　鹿茸　續斷　乾薑各三兩。

甘草二錢半。

右為末，煉蜜丸梧子大。每服三十丸，空心溫酒下。

經驗方經驗方

治經血不止

黃芩五分　當歸、　柏葉炒　蒲黃炒，各四分 生薑二分　艾葉炒，一分　生地黃二十四分 伏龍肝二十分

右㕮咀，用水二升，煎取八合，分二服。

===伏龍肝散〈和劑〉===

治「血氣勞傷，衝任脈虛，經血非時注下，或如豆汁，或成血片，或五色相雜，臍腹冷痛，月經不止。」

伏龍肝、　麥門冬、　赤石脂各一錢，　熟地黃、 艾葉炒各一錢半　當歸炒　川芎各二錢半 肉桂去粗皮、　乾薑、炮　甘草各五分

右作一服，水二鍾，紅棗二枚，煎至一鍾，食前服。

三和湯〈丹溪〉三和湯〈丹溪〉

治熱結血閉

生乾地黃　白芍藥　川芎　當歸　連𧄍 大黃　𥐚硝　薄荷　黃芩　梔子　甘草各七分。

右剉，作一貼，水煎服。此方乃集四物湯、調胃承氣湯、涼膈散三方為一方也。

通經湯〈醫鑑〉通經湯〈醫鑑〉

治月閉

當歸　川芎　白芍藥　生乾地黃　大黃。

官桂、　厚朴、　枳殼、　枳實、　黃芩、　蘇木。

紅花各七分。

右剉，作一貼，入烏梅一箇，薑三片，棗二枚，水煎服。心氣不下通，故月事不來，宜用黃連、厚朴之類，導痰降火，則月事來矣，此藥是也。宜加黃連七分。

通經丸〈本事方〉通經丸〈本事方〉

治「婦人室女月候不調，或成血瘕。」

桂心　青皮　大黃炮　乾薑炮　川椒炒出汗 川烏炮　蓬莪朮　乾漆炒盡煙　當歸酒炒 桃仁炒，各等分

右為末，先將四錢用米酢熬成膏，和餘六錢末成劑，臼中杵丸如梧子大，曬乾。每服二十丸，用淡酢湯下，加至三十丸，溫酒亦得，空心食前服。《濟生》去川烏，加紅花等分。按此方《本草》入雞子清同丸。畏漆，入腸胃生瘡也。

掌中金丸〈海藏〉掌中金丸〈海藏〉

治婦人乾血氣

穿山甲炮　甘草　苦丁香　苦葶藶　白附子 川椒　牙皂角　草烏各三錢，　巴豆一錢，全用，研

右為細末，搗蔥汁和丸彈子大。每用一丸，新綿包之，內陰中，一日即白，二日即赤，三日即血，神效。

六神湯六神湯

治「血氣不足。肌體煩熱。」

「四物湯」　黃芪　地骨皮各等分。

右㕮咀水煎

四物調經湯四物調經湯

治「經閉有積塊」 動痛。

香附酢炒，一錢　當歸　川芎　白芍藥酒炒 柴胡　黃芩　枳殼各七分　熟地黃　陳皮 白朮黃土炒　三稜酢炒　蓬朮酢炒　白芷 茴香鹽水炒　延胡索各五分　青皮　縮砂 紅花　甘草各三分

右剉，作一貼，入生薑三片，蔥白三莖，水煎服。

調經散〈入門〉調經散〈入門〉

一名「溫經湯。」 治月候不調。

麥門冬二錢　當歸一錢半　人參、　半夏製 白芍藥　川芎　牡丹皮各一錢　阿膠炒珠 甘草炙，各七分半　吳茱萸　肉桂各五分

右剉，作一貼，薑三片，水煎服。

清熱調血湯〈醫鑑下同〉清熱調血湯〈醫鑑下同〉

治「經水將來，腹中陣痛，乃氣血俱實也。」

當歸　川芎　白芍藥　生乾地黃、　黃連。

香附子、　桃仁、　紅花、　蓬莪朮、　延胡索。

牡丹皮各七分。

右剉，作一貼，水煎服。

清經四物湯清經四物湯

治「經水不及期而來，乃血虛有熱。」

當歸一錢半　生地黃　條芩　香附子各一錢 白芍藥　黃連薑汁炒，各八分　川芎　阿膠珠 黃蘗　知母各五分　艾葉　甘草各三分

右剉作一貼煎服

通經四物湯通經四物湯

治「經水過期不行，乃血虛有寒。」

當歸一錢半，　熟地黃、　白芍藥、　香附子

蓬朮、　蘇木各一錢，　木通八分，　川芎、　肉桂、 甘草各五分，　紅花二分，　桃仁二十箇。

右剉，作一貼，空心水煎服。

煮附丸〈綱目〉煮附丸〈綱目〉

一名「香附丸」 ，一名「酢附丸。」 治氣鬱經候不調，臍腹疼痛，面色萎黃，飲食減少，或崩漏帶下。

香附子擦去毛，好酢煮半日，焙為末。

右酢糊丸梧子大，米飲下五七十丸，或淡酢湯下。

墨附丸〈入門〉墨附丸〈入門〉

治「婦人經水不調。久無子。」

《四製》香附子一斤，　淨熟艾四兩，用酢一椀，煮至乾， 入石臼內搗爛，捏作餅子，於新瓦上焙乾白茯苓、　當歸、　人參、　川芎、藭、　熟地黃。

京墨火煅紅，酢淬，各一兩　木香五錢

右共為末，酢糊和丸梧子大，溫酒吞下七八十丸。

四製香附丸〈種杏〉四製香附丸〈種杏〉

治月候不調。能調和經脈。

香附米一斤，分「作四製，　一用鹽水薑汁煮略炒，主 降痰　；一用米酢煮略炒，主補血　；一用山梔仁四 兩同炒去梔，主散鬱　；一用童便洗不炒，主降火。」 川芎　當歸各二兩

右同為末，酒麵糊和丸梧子大。每五七十丸，隨證作湯使吞下。氣虛加四君，血虛加四物。

七製香附丸〈入門〉七製香附丸〈入門〉

治「月候不調，結成癥瘕，或骨蒸發熱。」

香附米十四兩，分七包，　一包同當歸二兩，酒浸 二包，同蓬朮二兩，童便浸　三包，同牡丹皮、艾葉各 一兩，米泔浸　四包，同烏藥二兩，米泔浸　五包，同 川芎、延胡索各一兩，水浸　六包，同三稜、柴胡各一 兩，酢浸　七包，同紅花、烏梅各一兩，鹽水浸

右各浸春五、夏三、秋七、冬十日，曬乾，只取香附為末，以浸藥水打糊和丸梧子大，臨臥酒下八十丸。

導經丸〈丹溪〉導經丸〈丹溪〉

治「經閉不通，腰腹疼痛。」

大黃二兩，　當歸、　川芎、　白芍藥、　官桂

桃仁、　甘草各一兩，　血竭二錢半，　紅花一錢， 螌蝥、糯米同炒，二十箇。

右為末，蜜丸梧子大，酒下三十丸。一方有川芎、地雞二十一箇，無甘草、螌蝥。

烏藥湯〈東垣十書〉烏藥湯〈東垣十書〉

治婦人血海疼痛

香附子二錢，　烏藥一錢半，　當歸一錢，　木香、 甘草各五分。

右剉水煎服

無極丸〈古今醫鑑〉無極丸〈古今醫鑑〉

治「經閉」 有血塊苦痛。

錦紋大黃四兩，一兩酒煮，一兩酢煮，一兩童便煮，一 兩鹽水煮，各七次，合一處，又七蒸七曬。

右為末，用當歸、熟地黃各一兩半，濃煎汁，煮糊和丸梧子大，紅花湯下三十丸。

立效散〈濟陰〉立效散〈濟陰〉

治「經年積血。腹中常痛。月經不調。」

青皮　陳皮　烏藥　乾薑　香附子　蓬莪朮 三稜各等分。

右剉，酢煮焙乾為末，空心陳皮煎湯調下二錢。

單方單方

產後月水往來，乍多乍少，仍復不通，時時疼痛，小腹 裏急，下引腰身重，用鹿角末服之良。〈千金下同〉 又方生地黃汁三升，煮取二升服之。

又方：「燒《月經》衣，井華水服之。」

又方：燒白狗糞焦作末，酒服方寸匕，日三。

又方：取白馬尿，服一升，良。

月經不通：取葶藶一升為末，蜜丸如彈子大，綿裹內 陰中，入三寸，每丸一宿易之，有汗出止。

婦人月水滯澀不快，結成瘕塊，腹脹大欲死：用馬鞭 草根苗五斤，剉細，以水五斗，煎至一斗，去查，別以淨 器盛，熬成膏，食前溫酒調下半匙。〈綱目下同〉

月水不通，厚朴不拘多少，薑汁炙香，細切，濃煎，去查， 空心服，不過三四劑即痊，屢驗。唯形實氣盛者宜之。 室女經閉，恍惚煩熱，鉛霜半兩，生地黃汁一合調下， 日三服。〈聖惠〉

又方當歸尾、沒藥各一錢，為末，紅花浸酒，面北飲之， 一日一服。〈普濟方〉

婦人宿有風冷，留血積聚，月水不通：菴䕡子一升桃 仁二升，酒浸去皮尖，研勻入瓶內，以酒二斗浸，封五 日後每飲三合，日三服。量小者不拘。〈聖惠〉

月信澀滯：蘘荷根細切，水煎取二升，空心入酒和服。 〈肘後方〉

又方：虎杖三兩，凌霄花、沒藥各一兩，為末，熱酒每服 一錢。〈聖惠下同〉

月水不通。腹大如甕。氣短欲死：虎杖一斤，去頭暴乾， 切。土瓜根汁牛膝汁各二斗，水一斛，浸虎杖一煎 取二斗。入二汁同煎如錫。每酒服一合。日再夜一。宿 血當下。

「通經破血」：用「舊屋陰處，瓦花活者五兩熬膏；當歸鬚 乾漆一兩，燒煙盡，當門子二錢為末，棗肉和丸梧子 大。」每服七十丸，紅花湯下。〈摘元方〉

月經不通。或兩三月。或半年一年者。用麻子仁二升。 桃仁二兩。研勻。熟酒一升。浸一夜。日服一升。

又方：「薏苡根一兩，水煎服之，不過數服效。」〈海上方〉 婦人經閉不行，至二三年，臍腹痛，腰腿沉重，寒熱往來，用芥子二兩為末。每服二錢，熱酒食前服。〈仁存方〉 經脈不通：乾絲瓜一箇為末，用白鴿血調成餅，日乾 研末，每服二錢，空心酒下，先服四物湯三服。〈本草綱目〉 婦人經閉，數年不通，面色痿黃，脣口青白，腹內成塊， 肚上筋起，腿脛或腫：桃根牛蒡根馬鞭草根牛膝根 蓬虆各一斤，剉，以水三斗，煎一斗，去滓，更以慢火煎 如餳狀收之。每以熱酒調服一錢。〈聖惠〉

女子經閉不通：用酢榴根東生者一握，炙乾，水二大 盞，濃煎一盞，空心服之，未通再服。〈斗門方〉

又方：用茶清一瓶，入沙糖少許，露一夜服，雖三箇月 胎亦通，不可輕視。〈鮑氏方〉

室女經閉，血結成塊，心腹攻痛：用薑黃、川大黃炒各 半兩，為末。每服一錢，溫水下。〈總錄〉

月經不通：巴豆去油，如菉豆大三丸，以烏金石末一 錢，調湯送下，即通。〈易簡方〉

婦人血閉腹痛：以新麻布數重，包白鹽一合，煅研，溫 酒服之。〈本草下同〉

月經久閉：用蠶沙四兩，砂鍋炒半黃色，入無灰酒一 壺，煮沸，澄去沙，每溫服一盞，即通。

又方用龍胎同瓦松、景天各少許，以水兩盞，煎一盞， 去滓，分二服，少頃腹中轉動便下，其效甚速。〈篋中方〉 月水不通，心腹滯悶，四肢疼痛：用赤馬肝一片炙研， 每食前熱酒服一錢，通乃止。〈聖惠〉

又方用馬駒胞衣，煅存性，為末。每服三錢，入麝香少 許，空腹新汲水下，不過三服即效。〈集效方〉

又方用貍陰莖燒灰，東流水服。〈別錄〉

室女經閉：「牡鼠屎一兩，炒研，空心溫酒服二錢。」〈千金方〉 婦人月水不通：用「童男、童女髮各三兩燒灰，螌蝥二 十一枚，糯米炒黃，麝香一錢，為末。」每服一錢，食前熱 薑酒下。〈普濟方〉

月經逆行，從口鼻出，先以京墨磨汁服止之。次用當 歸尾、紅花各三錢，水一鍾半，煎八分，溫服，其經即順。 〈簡便方〉

女人月經斷絕：甜瓜蔓、使君子各半兩，甘草六錢，為 末，每酒服二錢。〈本草〉

經血逆行：用魚膠切炒，新綿燒灰，每服二錢，米飲調 下，即愈。〈多能鄙事〉

月水不調，用阿膠一錢，蛤粉炒成珠，研末，熱酒服即 安。或入辰砂末半錢亦可。〈祕韞〉

月經不斷：用船茹一斤淨洗，河水四升半，煮取二升， 分二服。〈本草下同〉

又方服地黃酒良。

又方：「燒箕舌灰，酒服之。」

月水不斷用羊前左腳脛骨一條，紙裹泥封令乾，煅 赤，入椶櫚灰各等分。每服一錢，溫酒服之。 經水不止及血崩用黑驢屎燒存性，研末，麵糊丸梧 子大。每空心黃酒下五七十丸，神效。〈醫鑑〉

又方用白芍藥、香附子、熟艾葉各一錢半，水煎服之。 〈熊氏補遺〉

又方用箬葉灰、蠶紙灰等分為末。每服二錢，米飲下。 〈總錄〉

月水不斷木賊炒三錢，水一盞，煎七分，溫服，日一服。 〈本草〉

又方：敗蒲扇燒灰，酒服一錢。

月水不斷，肉色黃瘦，血竭暫止，數日復發，小勞輒劇， 用桑黃，即桑耳，焙研，每服二錢，食前熱酒下，日三服。 久疾失治者，皆可服之。〈普濟方〉

又方用槐蛾即槐耳炒黃、赤石脂各一兩，為末。食前 熱酒服一錢。〈聖惠〉

又方：梅葉焙、椶櫚皮灰，各等分為末。每服二錢，酒調 下。〈總錄〉

又方用側柏葉、炙芍藥各等分，每三錢，水酒各半煎 服。〈本草〉

又方「用側柏葉、木賊炒微焦，各等分為末。」每服二錢， 米飲下。〈總錄〉

月水不止，日漸黃瘦，用紫礦末，每服二錢，空心白湯 下。〈本草〉

又方用紅雞冠花一味，曬乾為末。每服二錢，空心酒 調下。忌魚腥豬肉。〈集效方〉

又方「牡蠣煆，研，米酢捏成團，再煅研末，以米酢調艾 葉末熬膏，丸梧子大。每酢湯下四、五十丸。」〈本草〉 又方用青竹茹炙為末，每服三錢，水一盞煎服。〈普濟方〉 又方五靈脂炒煙盡，研。每服二錢，當歸兩片，酒一盞， 煎六分，熱服，三五度取效。〈經效方〉

鍼灸鍼灸

《甲乙經》曰：「女子禁中，癢，腹熱痛，乳餘疾，子門不端，少 腹苦寒，陰癢及痛，經閉不通，中極主之。」

女子血不通，會陰主之。

月水不通，奔肫泄氣，上下引腰脊痛，氣穴主之。 「女子胞中痛，月水不以時休止，天樞主之。」

小腹脹滿，痛引陰中，月水至則腰脊痛，胞中瘕。子門 有寒，引髕髀痛，水道主之。

女子月水不利，或暴閉塞，腹脹滿癃，淫濼身熱，腹中 絞痛，㿗疝陰腫，氣衝鍼上入三寸，氣至瀉之。 婦人少腹堅痛，月水不通，帶脈主之。

婦人漏下，若血閉不通，逆氣脹，《血海》主之。

血閉無子，不嗜食，曲泉主之。

月水不利，見血而有身則敗及乳腫，臨泣主之。 女子不下月水，照海主之。

月水不來而多閉，心下痛，目䀮䀮，不可遠視，水泉主 之。

《脈經》曰：「左手關後尺中陽絕者，無膀胱脈也。苦逆冷， 婦人月經不調，王月則閉，刺足少陰經，治陰」，在足內 踝下動脈，即太谿穴也。

《千金方》曰：「婦人月經不斷，灸內踝下白肉際脈上，隨 年壯。一本是青脈上。」

「婦人少腹堅痛。月水不通。」刺「帶脈入六分，灸五壯。」穴 在肘肋端一寸八分。

月閉溺赤，脊強互引反折，汗不出，刺腰輸入二寸，留 十呼，灸三壯，穴在第二十一椎節下間。

月水不通。奔泄上下。引腰脊痛。刺「氣穴入一寸。灸五 壯。穴在四滿下一寸。」

胞中惡血，月水不以時休止，腹脹腸鳴，氣上衝胸，刺 天樞入五分，灸五壯，穴去肓輸一寸半。

月水不利，見血而有身，則敗乳腫，刺臨泣入二分，灸 三壯，穴在足小趾次趾間，去俠谿一寸半。

女子不下月水，痹驚，善悲不樂，如墮墜，汗不出，刺照 海，入四分，灸二壯，穴在內踝下四分。

李杲《十書》曰：「婦人月經斷絕，取四滿穴，在丹田旁一 寸半。」

朱震亨《心法》曰：「婦人月經不調，刺竅陰三分，此穴大 效，須待經定為度，在足四指間，灸三壯。」

經閉久忽大崩。復大絕。後又大行不調者。刺豐隆六 分，止血；石門五分斷經。

婦人五旬經斷後再行，或多或少，或瘀或紅，並下腹 中氣滿如胎孕。天樞、中脘、氣海各五分，立愈。

經脈不通。已有寒熱。三陰交三分立有效。如疼時。乃 經脈要通也。

《衛生寶鑑》曰：「女子不月，會陰灸三壯，穴在兩陰間。 婦人月事不利，利即多，心下滿，目䀮䀮，不能遠視，腹 中痛，可灸水泉二穴五壯，穴在內踝下。」

《醫學綱目》曰：「婦人經脈不通，取曲池、支溝、三里、三陰 交。此四穴壅塞不通則瀉之，如虛耗不行則補之。 月經不調，取中極、三陰交、腎俞、氣海。」

月經斷絕，取中極、三陰交、腎俞、合谷。

《婦人通經》：針合谷二分，灸三壯，穴在大指食指岐骨 陷中。

月水不通，灸氣衝五壯，禁針。穴在天樞下八寸動脈。 又方：針俠谿三分，灸三壯。穴在足小指四指本節前 岐骨陷中。

又方：針會陰二寸，灸三壯，穴在肛門前前陰後兩陰 間。

月水不利，赤白帶下，或身有反敗，陰寒振寒，溲白尿 難痛。針行間三分，灸三壯。穴在足大指次指岐骨間。 因產惡露不止，遂成疝瘕，或月事不調，血結成塊，拘 攣腹疝，月水不下，乳餘疾，絕子陰癢，子門不端，小腹 苦寒，賁豚搶心，饑不能食，腹脹，經閉不通，小便不利， 及失精恍惚，尸厥煩痛。針中極一寸二分，日灸三七 壯。至三百壯止。穴在臍下四寸。

月水不調。崩中帶下。針陰交八分，日灸三七壯，至七 百壯止。穴在臍下一寸。

醫案醫案

《史記倉公傳》曰：濟北王侍者韓女，病腰背痛，寒熱，眾 醫皆以為寒熱也。臣意診脈，曰：「內寒，月事不下也。」即 竄以藥，旋下，病已。病得之欲男子而不可得也。所以 知韓女之病者，診其脈時，切之腎脈也，嗇而不屬。嗇 而不屬者，其來難堅，故曰月事不下。肝脈弦，出左口， 故曰欲男子不可得也。蓋男子以精為主，婦人以血 為主，男子精盛則思室，女子月盛則懷胎。夫肝攝血 者也。厥陰弦出寸部，又上魚際，則陰血盛可知也《元史》曰：裴澤之妻病寒熱，月事不至者數年，已喘嗽 矣。醫者率以蛤蚧桂附之藥投之。李杲曰：不然。夫人 病陰，為陽所搏，溫劑太過，故無益而反害。投以寒血 之藥，則經行矣。已而果然。

《儒門事親》曰：「一婦月事不行，寒熱往來，口乾頰赤，喜 飲，旦暮間欬一二聲。諸醫皆云經血不行，宜蝱蟲、水 蛭、乾漆、硇砂、芫青、紅娘子、沒藥、血竭之類。」惟戴人不 然，曰：「古方中雖有此法，奈病人服之，必腹臍發痛，飲 食不進，乃命止藥，飲食稍進，《內經》曰：『二陽之病發心 脾，心受之則血不流，故女子不月。既心受積熱，宜抑』」 火升水，流濕潤燥，開胃進食，乃涌出痰一二升，下泄 水五六行，濕水上下皆去，血氣自行，月事不為水濕 所隔，自依期而至矣。亦不用蝱蟲、水蛭有毒之藥。如 用之，則月經縱來，小溲反閉，他證生矣。凡精血不足， 當補之以食，大忌有毒之藥偏勝而致夭枉。

一婦年三十四歲，經水不行，寒熱往來，面色痿黃，脣 焦頰赤，時欬三兩聲。向者所服之藥，黑神散、烏金丸、 四物湯、燒肝散、𪔀甲散、建中湯、寧肺散，針艾百千，病 轉劇。家人意倦，不欲求治。戴人憫之，先涌痰五六升， 午前涌畢，午後進食，餘證悉除。後三日，復輕涌之，又 去痰一二升，食益進。不數日，又下通經散，瀉訖一二 升後，數日去死皮數重，小者如麩片，大者如葦膜。不 一月經水行，神氣大安矣。

一婦人年二十餘歲，病經閉不行，寒熱往來，欬嗽潮 熱。庸醫禁切，無物可食。一日當暑出門，忽見賣涼粉 者，以冰水和飲，大為一食，頓覺神清骨健，數月經水 自下。

《丹溪心法》曰：「一婦人久瘧，食少經閉，兩手無脈，每日 與三花神祐丸十餘粒，津嚥之，月餘食進脈出，又半 月遂愈，又一月經行。」

《醫學綱目》曰：「一婦人三十歲，每因浴後，必用冷水淋 通身。又嘗大驚，遂患經來時，必先少腹大痛，口吐涎 水，然後經行，行後又吐水二日，其痛直至六七日，經 水止時方住，百藥不效。予診其脈，寸滑大而弦，關尺 皆弦大而急，尺小於關，關小於寸，所謂前大後小也。 遂用香附三兩，半夏二兩，茯苓、黃芩各一兩半，枳實、 延胡、丹皮、人參、當歸、白朮、桃仁各一兩，黃連七錢，川 楝、遠志、甘草各半兩，桂三錢，茱萸一錢半，分十五貼， 水煎，入生薑汁兩蜆殼，熱服後用熱湯洗浴，得微汗 乃已。忌當風坐臥，手足見水，并喫生冷，服三十貼全 愈。」半年後，又因驚憂，前病復舉，腰腹時痛，小便淋痛， 心惕惕跳，驚悸。予意其表已解，病獨在裏。先與灸少 衝、勞宮、崑崘、三陰交四穴，止悸定痛，次用桃仁承氣 大下之，下後用香附、三雨、蓬朮、當歸各一兩半，三稜、 延胡索、肉桂、大黃、青皮俱酢製，青木香、茴香、滑石、木 通、桃仁各一兩，烏藥、甘草、砂仁、檳榔、苦楝肉各半兩， 木香、吳茱萸各二錢，分作二十貼，入新取牛膝濕者 二錢，生薑五片，用荷葉湯煎服。服訖漸安。

陳氏婦，二十餘歲，形肥痞塞不食，每日臥至未牌，喫 一盞薄粥，喫粥後必吐水半椀，仍復臥，經不通三月 矣。前番曾暗通黑色，脈之辰時寸關滑而有力，午後 關滑，寸不滑。詢之，因乘怒飲食而然。遂以白朮一兩 半，厚朴、黃連、枳實各一兩，半夏、茯苓、陳皮、山樝、人參、 滑石各八錢，砂仁、香附、桃仁各半兩，紅花二錢，分作 十貼，每日服一貼，各入薑汁二蜆殼，間三日，以「神祐 丸」、「《神祕》沉香丸」微下之，至十二日吐止，食漸進，四十 日平復如故。

《薛己醫案》曰：「一少婦耳下患腫，素勤苦發熱口乾，月 水每過期而至且少。一老媼以為經閉，用水蛭之類 通之，以致愈虛而斃。夫月水之為物，乃手太陽、手少 陰二經主之。此二經相為表裏，主上為乳汁，下為月 水，為經絡之餘氣。苟外無六淫所侵，內無七情所傷， 脾胃之氣壯，則衝任之氣盛，故為月水適時而至。然」 而面色痿黃。四肢消瘦。發熱口乾。月水過期且少。乃 陰血不足也。非有餘瘀閉之證。宜以滋養血氣之劑 徐而培之。則經氣盛而經水自依時而下。

一婦人經候過期，發熱倦怠，或用四物、黃連之類，反 兩月一度，且少而成塊，又用峻藥通之，兩目如帛所 蔽。予診之曰：「脾為諸陰之首，目為血脈之宗，此脾傷 五臟，皆為失所，不能歸於目矣。」遂用補中益氣、《濟生》 歸脾二湯，專主脾胃，年餘尋愈。

一婦人發熱口乾，月經不調，兩腿無力。或用祛風滲 濕之劑，腿痛體倦，二膝浮腫，經事不通。余作足三陰 經血虛火燥，名「鶴膝風」，用六味、八味二丸，兼服兩月， 形體漸健，飲食漸進，膝腫漸消，半載而痊。

一婦人月事未期而至，發熱自汗，或用清熱止汗之 劑，作渴頭眩，手掉身痳。余曰：「此肝經血虛火動，火為 陽，陽盛則生風」，用柴胡、炒芩、連、山梔、歸、芍、生地、丹皮 各一錢，參、芪、苓、朮各一錢五分，川芎七分，甘草五分。 二劑汗止，用補中益氣湯而愈。

一婦人經行勞役，忽然昏憒，面赤吐痰。余曰：「此乃去血過多，陽無所附故耳。」急飲童便椀許，神思漸爽。更 用參、芪各五錢，芎、歸各三錢，元參、柴胡、山梔、炙甘草 各一錢一劑，又用逍遙散加五味、麥門二劑，如此月 餘漸愈。但體倦面黃，又以十全大補加五味、麥冬治 之而愈。若投以發散之劑，禍在反掌，慎之。

一婦人素勤苦，冬初患欬嗽發熱，久而吐血盜汗，經 水兩三月一至，遍身作痛。或用化痰降火藥，口噤筋 攣，此血虛而藥益損耳。用加減八味丸，及補中益氣 加麥門、五味、山藥治之，年餘而愈。

一婦人性沉多慮，月經不行，胸滿少食，或作脹，或吞 酸，余以為中氣虛寒，用補中益氣加砂仁、香附、煨薑 二劑，胸膈和而飲食進，更以六君加芎、歸、貝母、桔梗、 生薑、大棗數劑，脾胃健而經自調矣。

一婦人素有胃火，或用清胃散而安，後因勞役，躁渴 內熱，肌肉消瘦，月經不行，余謂「此胃火消爍陰血」，用 逍遙散加丹皮、炒梔以清胃熱，用八珍湯加茯苓、遠 志，以養脾血，而經自行。

一婦人久患瘧，形體怯弱，內熱晡熱，自汗盜汗，飲食 少思，月事不行。或用通經丸，虛證悉具。余曰：「此因虛 而致瘧，因瘧以閉經也。」用補中益氣及六味地黃丸 各百餘劑，瘧愈而經自行。

一婦人生七胎矣，月經不調，兩足發熱，年餘而身亦 熱，勞則足痠痛，又年餘脣腫裂痛，又半年脣裂見血， 形體瘦倦，飲食無味，月水不通，脣下腫如黑棗，或用 「通經丸」等藥而死。

儒者錢思習子室年三十餘，無嗣，月經淋瀝無期，夫 婦異處幾年矣。思習欲為娶妾，以謀諸余。余意此鬱 怒傷肝，脾虛火動而血不歸經，乃肝不能藏，脾不能 攝也，當清肝火，補脾氣。遂與加味歸脾、逍遙二藥四 劑，送至其家，仍告其姑曰：「服此病自愈，而當受胎，妾 可無娶也。」病果愈，次年生子。

一婦人性急，每怒非太陽，耳項、喉、齒、胸、乳作痛，則胸 滿吞酸，吐瀉少食，經行不止，此皆肝火之證，肝自病 則外證見，土受尅則內證作。余先以四物加白朮、茯 苓、柴胡、炒梔、炒龍膽清肝養血，次用四君加柴胡、芍 藥、神麴、吳茱萸、炒黃連，以培土制肝，漸愈。惟月經不 止，是血分有熱，脾氣尚虛，以逍遙散倍用白朮、茯苓、 陳皮。又以「補中益氣。」加酒炒芍藥。兼服而安。

一婦人多怒，經行旬餘方止，後淋瀝無期，肌體倦瘦， 口乾內熱，盜汗如洗，日晡熱甚，皆由肝脾虧損，無以 生發元氣，用參、芪、歸、朮、茯神、遠志、棗仁、麥門、五味、丹 皮、龍眼肉、炙甘草、柴胡、升麻，治之獲痊。此證先因怒 動肝火，血熱妄行，後乃脾氣下陷，不能攝血歸源，故 用前藥。若胃熱亡津液而經不行，宜清胃；若心火亢 甚者，宜清心。若服燥藥過多者，宜養血。若病久氣血 衰，宜健脾胃。

一婦人懷抱不舒，腹脹少寐，飲食素少，痰涎上湧，月 經頻數。余曰：「脾統血而主涎，此鬱悶傷脾，不能攝血 歸源耳。」用補中益氣、濟生歸脾而愈。

一室女年十七，𤻤久不愈，天癸未通，發熱欬嗽，飲食 少思，欲用通經丸。余曰：「此蓋因稟氣不足，陰血未充 故耳，但養氣血，益津液，其經自行。」彼惑於速效，仍用 之。余曰：「非其治也。此乃慓悍之劑，大助陽火，陰血得 之則妄行，脾胃得之則愈虛。」後果經血妄行，飲食愈 少，遂致不救。

一婦人「面黃或赤，時覺腰間或臍下作痛，四肢困倦， 煩熱不安，其經若行，先發寒熱，兩肋如束，其血如崩。 此脾胃虛損，元氣下陷，與相火濕熱所致。」用「補中益 氣湯加防風、芍藥、炒黑黃蘗，間以歸脾湯調其化源， 血自歸經矣。」

一婦人經行腹痛，食則嘔吐，肢體倦怠，發熱作渴，此 乃素稟氣血不足，用八珍湯二十餘劑而愈。後生子， 二年而經不行，前證仍作，服八珍湯、逍遙散百餘劑 方愈。

一婦人年五十，內熱晡熱，經水兩三月一至，此血虛 有熱，用逍遙散加山茱萸治之而愈。後有痰作渴，或 小便不調，或頭運白帶，用六味丸而安。

一婦人晡熱，肢體瘦倦，食少無味，月經不行，或鼻衄， 或血崩，半載矣。或用順氣飲子清熱止血等劑，不應， 更加寒熱，且時欲嘔。余以為鬱怒虧損脾胃，虛火錯 經妄行而然耳。遂朝用補中益氣湯，夕用六味地黃 丸，各數劑，半載而痊。

一婦人性素沉靜，晡熱內熱，月經不調，後每一二月 或齒縫，或舌下，或咽間，出血椀許，如此年餘，服清熱 涼血調理之藥益甚，問治於予。予謂肝脾氣鬱，血熱 上行，先用加味歸脾湯，後用「加味逍遙散攝血歸源， 而經自調」，前證頓愈。

一室女久患寒熱，月經不調。先以「小柴胡加生地」治 之，少愈，更以生地黃丸而痊。

一婦人因怒，寒熱頭疼，讝言妄語，至夜益甚，月經暴 至。此怒動肝火，用加味逍遙散加生地黃治之，神思頓清，但食少體倦，月經未已。蓋脾統血，此脾氣虛不 能攝血，用「補中益氣湯」而痊。

《證治準繩》曰：「一婦人瘦小，年二十餘，經水紫色，或前 或後，臨行腹痛，惡寒喜熱，或時感寒，腹亦作痛，脈皆 細濡近滑，兩尺重按略洪而滑，此血熱也。或謂惡寒 如此，何謂為熱？曰：『熱極似寒也。遂用酒煮黃連四兩， 香附、歸身尾各二兩，五靈脂一兩，為末，粥丸空服吞 之而愈』。」

一婦，年二十一歲，六月經行，腹痛如割，難忍求死。脈 得細軟而駛，尺則沉弱而近駛。汪曰：「細軟屬濕，數則 為熱，尺沉屬鬱滯也。」以酒煮黃連半斤，炒香附六兩， 五靈脂半炒半生三兩，歸身尾二兩，為末，粥丸，空心 湯下三四錢，服至五六料。越九年，得一子。又越四年， 經行兩月不斷，腹中微痛，又服前丸而愈。續後經行 「六七日，經止則流清水，腹中微痛，又服前丸而痛亦 止。又經住只有七八日，若至行時，或大行五六日，續 則適來適斷，或微紅，或淡紅，行後常流清水，小腹大 痛，漸連遍身，胸背腰腿骨裏皆痛，自巳至酉乃止。痛 則遍身冷熱，汗大出，汗止痛減，尚能飲食。自始痛至 今，歷十五年，前藥屢服屢效，今罔效」者何也？汪復診 之，脈皆洪滑無力，幸其尚有精神。汪曰：「此非舊曰比 矣。舊乃鬱熱，今則虛寒。東垣曰始為熱中，終為寒中 是也。《經》曰『脈至而從，按之不鼓，乃陰盛格陽，當作寒 治。且始病時而形斂小，今則形肥大矣。《醫書》曰瘦人 血熱，肥人氣虛，豈可同一治耶？所可慮者，汗大泄而 脈不為汗衰，血大崩』」而脈不為血減耳。其痛日重夜 輕，知由陽虛不能健運，故亦凝滯而作痛。以證參脈， 宜用助陽，若得脈減痛輕，方為佳兆。遂投參芪歸朮 大劑，加桂附一貼，來早再診，證脈稍寧。服至二三十 貼，時當二月，至五月病且愈。蓋病有始終，寒熱之異， 藥有前後，用舍不同，形有肥瘦壯少不等，豈可以一 方而通治哉。

吳茭山治一婦人，經血過多，五心煩熱，日晡潮熱，諸 藥不效。以四物加胡黃連，三服而愈。

《汪石山》治一婦，「經行必瀉，三日然後行。診其脈皆濡 弱，此脾虛也。脾屬血屬濕，經水將動，脾血先已流注 血海，然後下流為經。脾血既虧，則虛而不能運行其 濕，令作參苓白朮散，每服二錢，一日米飲調下二三 次，月餘經行不瀉矣。」

一婦年逾四十，形長色脆，病經不調，右脈浮輭而大， 左脈虛輭而小，近駛，常時經前作泄，今年四月感風 欬嗽，用湯洗浴，汗多因瀉，一月六月，復因洗浴，發瘧 六七次，瘧雖止而神思不爽，至八月盡而經水過多， 白帶時下泄瀉，遂覺右腳疼痛，舊曾閃肭腳跟，今則 假此延痛，臀腿腰脅、尻骨、頸項右邊，筋皆掣痛，或欬 嗽一聲，則腰眼痛如錐札，日輕夜重，叫號不已，幸痛 稍止，飲食如常。今詳月水過多，白帶時下，日輕夜重， 瀉泄無時，亦屬下多亡陰，宜作血虛論治，服四物止 痛之劑益甚。九月，汪復診視，始悟此病乃合仲景所 謂「陽生則陰長」之法矣。夫經水多，白帶下，常泄瀉，皆 由陽虛陷下而然，命曰陽脫是也。日「輕夜重。蓋日陽 旺而得健運之職，故血亦無凝滯之患，而日故輕也。 夜則陰旺而陽不得其任，失其健運之常，血亦隨滯， 故夜重也。」遂以參、朮助陽之藥，煎服五七貼痛減。此 亦病證之變，治法殊常，故記之。

《寓意草》曰：「楊季登長女，病經閉年餘，發熱食少，肌削 多汗而成勞怯。醫見汗多，悮謂虛也，投以參朮，其血 愈錮。余診時，見汗出如蒸籠氣水，曰：『此證可療處，全 在有汗。蓋經血內閉，止有從皮毛間透出一路，以汗 亦血也。設無汗而血不流，則皮毛乾槁而死矣。宜用 極苦之藥，以斂其血，入內而下通於衝脈，則熱退經』」 行而汗自止，非補藥所能效也。以龍薈丸日進三次， 月餘忽覺經血略至，汗熱稍輕，姑減前丸，只日進一 次。又一月經血大至淋漓，五日而諸病全瘳矣。

本作品在全世界都属于公有领域，因为作者逝世已经超过100年，并且于1930年1月1日之前出版。

本作品原文沒有標點。標點是人工智能程序古詩文斷句 v2.1創建，並且經由維基文庫用戶編輯改善的。本站用戶之編輯以知识共享 署名-相同方式共享 4.0协议（CC BY-SA 4.0）發佈。

歡迎各位持續修正標點，請勿複製與本站版權協議不兼容的標點創作。

About this digital edition

This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...

We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].

Wikisource is constantly looking for new members. During the realization of this book, it's possible that we made some errors. You can report them at this page[4].

The following users contributed to this book:

- Kwj2772

- Jdx

- 維基小霸王

- Rocket000

- Santoposmoderno

- HereToHelp

- Victormoz

- Srittau

- Boris23

- KABALINI

- Bromskloss

- Tene~commonswiki

- AzaToth

- Bender235

- PatríciaR

- Dbenbenn

1. ↑ https://wikisource.org

2. ↑ https://www.creativecommons.org/licenses/by-sa/3.0

3. ↑ https://www.gnu.org/copyleft/fdl.html

4. ↑ https://wikisource.org/wiki/Wikisource:Scriptorium

Table of Contents

封面

欽定古今圖書集成/博物彙編/藝術典/第403卷

关于